open-index/open-wikipedia-markdown huggingface dataset:
Σίγκμουντουρ Νταβίντ Γκουνλάουγκσον

Ο **Σίγκμουντουρ Νταβίντ Γκουνλάουγκσον** (ισλ. Sigmundur Davíð Gunnlaugsson σωστή προφορά Σίγμυντυρ Τάβιδ Κυνλέυχσον) είναι Ισλανδός πολιτικός, αρχηγός του Προοδευτικού Κόμματος και πρωθυπουργός της χώρας από τις 10 Μαΐου 2013 ως το 2016.

Στις 18 Ιανουαρίου 2009, εξελέγη πρόεδρος του Προοδευτικού Κόμματος, κερδίζοντας στις εκλογές για την ηγεσία του κόμματος τον Χόσκουλντουρ Θόρχαλσον. Εξελέγη για πρώτη φορά στο Αλθίνγκι στις εκλογές του 2009 για την εκλογική περιφέρεια του Βορείου Ρέικιαβικ.

Στις 22 Ιανουαρίου 2009, πρότεινε την στήριξη μίας κυβέρνησης μειοψηφίας που θα αποτελούνταν από την Σοσιαλδημοκρατική Συμμαχία και το Αριστερό-Πράσινο Κίνημα αντί για μια ενδεχόμενη κυβέρνηση μεταξύ της Σοσιαλδημοκρατικής Συμμαχίας και του Κόμματος Ανεξαρτησίας, πράγμα που θα οδηγούσε σε πρόωρες εκλογές. Την επόμενη μέρα, ο τότε πρωθυπουργός Γκέιρ Χάαρντε ανακοίνωσε εκλογές για τις 9 Μαΐου 2009, στις οποίες δεν θα μπορούσε να συμμετέχει ως υποψήφιος για λόγους υγείας.

Στις εκλογές του 2013, το Προοδευτικό Κόμμα και το Κόμμα Ανεξαρτησίας κέρδισαν από 19 έδρες το καθένα και αποφασίστηκε ο σχηματισμός κυβέρνησης συνεργασίας μεταξύ των δύο κομμάτων. Στις 30 Απριλίου 2013, ο πρόεδρος της Ισλανδίας Όλαφουρ Ράγκναρ Γκρίμσον παρέδωσε στον Γκουνλάουγκσον εντολή σχηματισμού κυβέρνησης.

Ο Σίγκμουντουρ Νταβίντ Γκουνλάουγκσον παραιτήθηκε στις 5 Απριλίου 2016 ύστερα από την εμπλοκή του στο σκάνδαλο της διαρροής των Panama Papers.

## Παραπομπές


Κατηγορία:Πρωθυπουργοί της Ισλανδίας
Χάρρισμπεργκ (Πενσυλβάνια)

Το **Χάρισμπεργκ** (, /ˈhærɪsbɜːrɡ/) είναι η πρωτεύουσα της αμερικανικής πολιτείας Πενσυλβάνια και έδρα της κομητείας Ντοφιν. Σύμφωνα με την απογραφή του 2010, το Χάρισμπουργκ έχει 49.673 κατοίκους, ήταν δηλαδή η 9η μεγαλύτερη πόλη στην πολιτεία. Η μητροπολιτική περιοχή του Χάρισμπουργκ περιλαμβάνει τις κομητείες Ντοφίν, Κάμπερλαντ και Πέρι και σύμφωνα με την απογραφή του 2010 είχε 528.892 κατοίκους και ήταν η πέμπτη μεγαλύτερη στην πολιτεία. Η πόλη βρίσκεται στις ανατολικές όχθες του ποταμού Σασκουεχάνα, περίπου 170 χιλιόμετρα δυτικά-βορειοδυτικά από τη Φιλαδέλφεια.

## Ιστορία
Στην περιοχή της πόλης εγκαταστάθηκε το 1719 ο Τζον Χάρρις ο πρεσβύτερος, ενώ ο γιος του ίδρυσε σε εκείνη τη θέση το 1791 έναν οικισμό, τον οποίο ονόμασε Χάρισμπουργκ. Το 1812 αναγνωρίστηκε ως η πολιτειακή πρωτεύουσα της Πενσυλβάνιας και παραμένει ως τέτοια μέχρι σήμερα. To Χάρισμπουργκ έπαιξε σημαντικό ρόλο στην αμερικανική ιστορία κατά τη μετανάστευση προς τα δυτικά, τον Αμερικανικό Εμφύλιο και τη βιομηχανική επανάσταση. Η επέκταση των σιδηροδρόμων επέτρεψε στο Χάρισμπουργκ να αναπτυχθεί και να γίνει μια από τις πιο βιομηχανοποιημένες πόλεις των βορειοανατολικών ΗΠΑ. Στα μέσα του 20ου αιώνα, πέρα από την κυβέρνηση, σημαντική πηγή εισοδήματος ήταν η βαριά βιομηχανία παραγωγής ατσαλιού, η γεωργία και η παραγωγή τροφίμων. Μετά τη συρρίκνωση της βιομηχανίας ατσαλιού και γαλακτομικών, το 1981 το Χάρισμπουργκ ανακηρύχθηκε η δεύτερη πιο «απεγνωσμένη» πόλη των ΗΠΑ. Εν συνεχεία η πόλη αναπτύχθηκε ξανά επί δημαρχίας Στέφεν Ρήντ (δήμαρχος την περίοδο 1982-2010), με επενδύσεις ύψους 3 δις δολλαρίων. Στις 28 Μαρτίου 1979, 15 χιλιόμετρα από το κέντρο της πόλης, έλαβε χώρα το πυρηνικό ατύχημα στο Θρι Μάιλ Άιλαντ, ένα από τα χειρότερα πυρηνικά ατυχήματα που έχουν συμβεί.
## Οικονομία
Σήμερα η κύρια πηγή εισοδήματος για την πόλη είναι η κυβέρνηση και οι ομοσπονδιακές υπηρεσίες. Άλλοι σημαντικοί τομείς για την οικονομία της πόλης είναι η υγεία και η βιομηχανία τεχνολογίας. Το κέντρο του Χάρισμπουργκ είναι δημοφιλής προορισμός για μουσικό τουρισμό. Η έκθεση φάρμας της Πενσυλβάνιας (Pennsylvania Farm Show), η μεγαλύτερη αγροτική έκθεση με ελεύθερη είσοδο σε εσωτερικό χώρο στις ΗΠΑ, διοργανώνεται κάθε χρόνο στο Χάρισμπουργκ από το 1912 μέχρι σήμερα. Το περιοδικό Forbes κατέταξε το 2010 το Χάρισμπουργκ ως τη δεύτερη καλύτερη πόλη στις ΗΠΑ για να μεγαλώσει μια οικογένεια.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Πενσυλβάνια
Κατηγορία:Έδρες κομητειών της Πενσυλβάνια
Αχιλλέας Νεοκάστρου

Ο **Αθλητικός Ποδοσφαιρικός Σύλλογος Αχιλλέας Νεοκάστρου** ήταν ένα ποδοσφαιρικό σωματείο στον νομό Ημαθίας με έδρα το Νεόκαστρο. Ιδρύθηκε το 1965 και χρώματά του ήταν το μαύρο και το λευκό.

Ανήκε στη δύναμη της Ε.Π.Σ. Ημαθίας και έχει αγωνιστεί δύο φορές στην Δ΄ Εθνική κατηγορία, το 2005-06 και το 2006-07. Το 2005 κατέκτησε το Σούπερ Καπ Ε.Π.Σ. Ημαθίας νικώντας με 3-2 την κυπελλούχο Φ.Α.Σ. Νάουσα. Το 2013 κατέκτησε για πρώτη φορά στην ιστορία του το Κύπελλο Ε.Π.Σ. Ημαθίας, επικρατώντας με 2-0 στον τελικό της Ένωσης Αποστόλου Παύλου.

Από το 2021 ο σύλλογος είναι ανενεργός.

## Διαχρονική αγωνιστική πορεία

**Σημειώσεις** 1  Την περίοδο 2015–16 δε δήλωσε συμμετοχή στην Α2  και τελικά έλαβε μέρος στη Β΄ Κατηγορία.

2 Την περίοδο 2018–19 δε δήλωσε συμμετοχή στη Β΄ Κατηγορία και τελικά έλαβε μέρος στη Γ΄ Κατηγορία.

## Παραπομπές


Κατηγορία:Αθλητικοί σύλλογοι Ημαθίας
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις αθλητικών συλλόγων το 1965
Κατηγορία:Ιδρύσεις ποδοσφαιρικών ομάδων το 1965
FIFA 13

Το ***FIFA 13*** (γνωστό στη βόρεια Αμερική και ως *FIFA Soccer 13*) είναι βιντεοπαιχνίδι ποδοσφαίρου της Electronic Arts, 13ο μέρος της σειράς *[[FIFA]]*. Αναπτύχθηκε από την EA Canada και κυκλοφόρησε τον Σεπτέμβριο του 2012.

## Πρωταθλήματα
Τα πρωταθλήματα στο FIFA 13 είναι 30 από 24 χώρες και έχουν όλα επιβεβαιωθεί από την EA Sports. Περιλαμβάνονται όλα τα πρωταθλήματα από το FIFA 12, αλλά προστέθηκε το πρωτάθλημα της Σαουδικής Αραβίας για πρώτη φορά στην ιστορία της σειράς.

### Τα πρωταθλήματα που περιέχονται στο FIFA 13

### Ομάδες που δεν είναι σε πρωταθλήματα

 

## Οι εθνικές ομάδες

Υπάρχουν 46 διεθνείς ομάδες στο FIFA 13, όπως επιβεβαίωσε η EA. Η Εθνική Τσεχίας και η Εθνική Παραγουάης επιστρέφουν στο FIFA. Η Εθνική Ινδίας, η Εθνική Βολιβίας και η Εθνική Βενεζουέλας επιστρέφουν στη σειρά βιντεοπαιχνιδιών FIFA μετά από 11 χρόνια. Η Εθνική Κροατίας αφαιρέθηκε από το FIFA 13, καθώς δεν πήρε άδεια.

### Οι εθνικές ομάδες που περιέχοντα στο FIFA 13

 
*Οι ποδοσφαιριστές των εθνικών ομάδων που είναι μαρκαρισμένες με τον αστερίσκο (*) είναι πλαστοί, αλλά έχουν το ίδιο όνομα με τους πραγματικούς.

## Πηγές
*EA.com
*ΕΑ.com Η λίστα με τα πρωταθλήματα.

Κατηγορία:Βιντεοπαιχνίδια του 2012
Κατηγορία:Βιντεοπαιχνίδια αθλητισμού
Κατηγορία:Βιντεοπαιχνίδια της Electronic Arts
Κατηγορία:Βιντεοπαιχνίδια του iOS
Κατηγορία:Βιντεοπαιχνίδια του Nintendo 3DS
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του PlayStation 2
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του PlayStation Portable
Κατηγορία:Βιντεοπαιχνίδια του PlayStation Vita
Κατηγορία:Βιντεοπαιχνίδια του Wii
Κατηγορία:Βιντεοπαιχνίδια του Wii U
Κατηγορία:Βιντεοπαιχνίδια του Xbox 360
Κατηγορία:FIFA (σειρά βιντεοπαιχνιδιών)
Μάρτσιν Κούζμπα

μικρογραφία|Μάρτσιν Κούζμπα
Ο **Μάρτσιν Κριστόφ Κούζμπα** (γεννημένος στην πολωνική Tomaszow Mazowiecki, στις 15 Απριλίου του 1977) είναι πρώην διεθνής Πολωνός ποδοσφαιριστής. Σήμερα εργάζεται ως σκάουτερ στην Wisła Kraków.

## Βιογραφικά στοιχεία
Ο Κούζμπα ξεκίνησε την ποδοσφαιρική του καριέρα στις ακαδημίες της LKS Lubochnia, στην οποία παρέμεινε μέχρι το 1992, όταν και αποκτήθηκε από την Gwarek Zabrze.

Από το 1995, μέχρι και το 1998, ο Κούζμπα πραγματοποίησε με τη φανέλα της Górnik Zabrze 83 εμφανίσεις ενώ κατάφερε να πετύχει και 31 γκολ. Το 1998 μεταπήδησε στη γαλλική AJ Auxerre, στην οποία παρέμεινε για μόλις ένα χρόνο, πραγματοποιώντας συνολικά 5 εμφανίσεις. Το καλοκαίρι του 1999, ο Κούζμπα ταξίδεψε στην Ελβετία για λογαριασμό της FC Lausanne-Sport, στην οποία παρέμεινε μέχρι το 2002, πετυχαίνοντας συνολικά 35 γκολ σε 70 εμφανίσεις.

Το καλοκαίρι του 2002, ο Κούζμπα επέστρεψε στη Γαλλία, αυτή τη φορά για λογαριασμό της AS Saint-Étienne, με την οποία πραγματοποίησε 27 εμφανίσεις, ενώ κατάφερε να πετύχει και 4 γκολ. Το 2003 επέστρεψε στην Πολωνία και αγωνίστηκε με τα χρώματα της Wisła Kraków, με την οποία πραγματοποίησε εξαιρετικές εμφανίσεις (27), ενώ παράλληλα κατάφερε να πετύχει ουκ ολίγα γκολ (21).

Οι πολύ καλές του εμφανίσεις ανάγκασαν μεταξύ άλλων και τον Ολυμπιακό να κινηθεί για την απόκτησή του. Ο Κούζμπα είδε ιδιαίτερα "ζεστά" την προοπτική του Ολυμπιακού, και τελικά έπιασε λιμάνι το καλοκαίρι του 2003. Στον Ολυμπιακό ωστόσο έκατσε μόνο για ένα χρόνο πραγματοποιώντας συνολικά 10 εμφανίσεις και πετυχαίνοντας 5 γκολ.

Το 2004 επέστρεψε στην Wisła Kraków στην οποία έκατσε μέχρι το 2006, πραγματοποιώντας 23 εμφανίσεις και πετυχαίνοντας 5 γκολ. Επόμενος και τελευταίος σταθμός στην καριέρα του, ήταν η Πολωνική Górnik Zabrze, η ομάδα από την οποία ξεκίνησε την πολυετή καριέρα του.

## Διεθνείς συμμετοχές
Ο Κούζμπα έχει πραγματοποιήσει συνολικά 6 εμφανίσεις με την Εθνική Πολωνίας, ενώ έχει καταφέρει να πετύχει και 2 γκολ.

## Εξωτερικές πηγές
* https://en.wikipedia.org/wiki/Marcin_Ku%C5%BAba
* https://web.archive.org/web/20130614003033/http://www.transfermarkt.co.uk/en/marcin-kuzba/transfers/spieler_9700.html

Κατηγορία:Πολωνοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΦΚ Λοζάν-Σπορ
Κατηγορία:Ποδοσφαιριστές Γκούρνικ Ζάμπζε
Κατηγορία:Ποδοσφαιριστές ΑΣ Σαιντ-Ετιέν
Κατηγορία:Ποδοσφαιριστές Βίσλα Κρακοβίας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές Εκστρακλάσα
Κατηγορία:Πολωνοί ποδοσφαιριστές στο εξωτερικό
Πιερ (Νότια Ντακότα)

Το **Πιερ** (, , Πηρ), είναι πόλη και πρωτεύουσα της αμερικανικής πολιτείας της Νότιας Ντακότα, καθώς και έδρα της κομητείας Χιούζ. Με πληθυσμό 14,091 κατοίκους σύμφωνα με την απογραφή του 2020, το Πιερ, είναι η δεύτερη μικρότερη πολιτειακή πρωτεύουσα στις ΗΠΑ μετά το Μονπελιέ στο Βερμόντ. Αποτελεί την 8η μεγαλύτερη πόλη στη Νότια Ντακότα. 

Βρίσκεται στην κεντρική Νότια Ντακότα, στις ανατολικές όχθες του ποταμού Μιζούρι. Στην απέναντι όχθη του Μιζούρι βρίσκεται το Φορτ Πιερ, το οποίο βρίσκεται σε διαφορετική ζώνη ώρας.

## Ιστορία
Η περιοχή που βρίσκεται το Πιερ χρησιμοποιούταν από τους Ινδιάνους Αρικάρα. Το 1817 εκεί που είναι το Φορτ Πιερ κατασκευάστηκε ένα σταθμός εμπορίας γούνας, ο οποίος το 1831 αντικαταστάθηκε από ένα οχυρό, το οποίο το 1855 πέρασε στην κατοχή του αμερικανικού στρατού. Μετά την ανακάλυψη χρυσού στους Μαύρους Λόφους την περίοδο 1876-1885, το Πιερ έγινε μετακομιστικό και εμπορικό κέντρο, το οποίο μεγάλωσε ακόμη περισσότερο λόγω της άφιξης του σιδηροδρόμου, καθώς έγινε σημαντικό κέντρο για το εμπόριο αγροτικών προϊόντων και ζώων. 

Το 1890, όταν είχε 3.235 κατοίκους, το Πιερ επιλέχθηκε ως πρωτεύουσα της νεοσύστατης πολιτείας της Νότιας Ντακότας. Επειδή ο πληθυσμός στην ανατολική Νότια Ντακότα ήταν πολύ μεγαλύτερος από αυτόν στη δυτική, το 1904 έγινε ψηφοφορία για τη μετακίνηση της πρωτεύουσας. Κύριος αντίπαλος του Πιερ ήταν το Μίτσελ, αλλά το Πιερ νίκησε με μεγάλη διαφορά. Το 1905 άρχισε η κατασκευή του καπιτωλίου στο Πιερ.

## Οικονομία
Δέκα χιλιόμετρα βόρεια του Πιερ βρίσκεται το φράγμα Οάχι, ένα από τα μεγαλύτερα στον κόσμο όσον αφορά τον όγκο. Το φράγμα χρησιμοποιείται για τον έλεγχο των πλημμυρών και την παραγωγή ενέργειας. Ο μεγαλύτερος εργοδότης στην πόλη είναι η πολιτειακή κυβέρνηση. Σήμερα το Πιερ είναι το οικονομικό και εμπορικό κέντρο της κεντρικής Ντακότα. Η πόλη έχει επίσης σημαντική τουριστική κίνηση, ενώ την επισκέπτονται άνθρωποι για το κυνήγι και το ψάρεμα.

## Παραπομπές

## Εξωτερικοί σύνδεσμοι

* 

Κατηγορία:Πόλεις της Νότιας Ντακότα
Κατηγορία:Έδρες κομητειών της Νότιας Ντακότα
Μπελβεντέρε (αποσαφήνιση)

Με τον όρο **Μπελβεντέρε** είναι γνωστά τα:

*Πανόραμα (αρχιτεκτονική) (ή αλλιώς Μπελβεντέρε)
*Παλάτι του Μπελβεντέρε (Βατικανό), παλάτι στο Βατικανό
*Παλάτι του Βιέννη (Βατικανό), παλάτι στη Βιέννη
*Κάστρο του Κατάκωλου, μία από τις ονομασίες του
*Κάστρο Κάστελος, μία από τις ονομασίες του κάστρου στο Ηράκλειο Κρήτης
*Κάστρο Μπελβεντέρε, στο Σέντραλ Παρκ της Νέας Υόρκης
*Κάστρο Μπελβεντέρε, στην Βιέννη
Πολιτική Πλατφόρμα

Η **Πολιτική Πλατφόρμα** (πολ. *Platforma Obywatelska*) ή **Πλατφόρμα των Πολιτών** είναι ένα πολωνικό φιλελεύθερο συντηρητικό πολιτικό κόμμα. Είναι το μεγαλύτερο κόμμα της κυβέρνησης συνασπισμού, στην οποία συμμετέχει και το Πολωνικό Λαϊκό Κόμμα, από τις εκλογές του 2007. Ο αρχηγός του κόμματος, Ντόναλντ Τουσκ, είναι ο τωρινός πρωθυπουργός της Πολωνίας. Είναι το μεγαλύτερο κόμμα τόσο στο Σέιμ όσο και στη Γερουσία της χώρας.

Το κόμμα ιδρύθηκε το 2001 ως διάσπαση από την Εκλογική Δράση Αλληλεγγύης, υπό την ηγεσία του Αντρζέι Ολεχόφσκι και του Ματσιέι Πλαζίνσκι, μαζί με τη συμμετοχή του Ντόναλντ Τουσκ. Στις εκλογές του 2001, το κόμμα έγινε το κυριότερο κόμμα της αντιπολίτευσης, πίσω από την κεντροαριστερή Δημοκρατική Αριστερή Συμμαχία, ενώ παρέμεινε το δεύτερο μεγαλύτερο κόμμα της χώρας μετά τις εκλογές του 2005, πίσω από το συντηρητικό κόμμα Νόμος και Δικαιοσύνη. Το 2007, η Πολιτική Πλατφόρμα κέρδισε τις εκλογές της χρονιάς εκείνης και σχημάτισε κυβέρνηση συνεργασίας με το Πολωνικό Λαϊκό Κόμμα. Μετά την καταστροφή του Σμόλενσκ και τον θάνατο του προέδρου της χώρας Λεχ Κατσίνσκι, ο Μπρόνισλαβ Κομορόφσκι εξελέγη νέος πρόεδρος της Πολωνίας. 

Από την ίδρυσή του, το κόμμα είναι ιδιαίτερα ισχυρό στα δυτικά και στα βόρεια της Πολωνίας (δηλαδή στα εδάφη της Πολωνίας που αποτέλεσαν κτήση της Γερμανικής Αυτοκρατορίας έως το 1918 και της Γερμανίας ως το 1945) καθώς και στη Βαρσοβία, ενώ είναι μέλος του Ευρωπαϊκού Λαϊκού Κόμματος.

## Παραπομπές


Κατηγορία:Πολωνικά πολιτικά κόμματα
Κατηγορία:Φιλελεύθερα-Συντηρητικά κόμματα
Universally Speaking

Το **Universally Speaking** είναι το τελευταίο single του όγδοου άλμπουμ των Red Hot Chili Peppers, By the Way. Το τραγούδι συμπεριλήφθηκε στην best of συλλογή της μπάντας, Greatest Hits το 2003. Στο βίντεο κλιπ συμμετείχε και ο ηθοποιός Ντέιβ Σέρινταν, ο οποίος στο βίντεο του By the Way είχε παίξει τον ταξιτζή. Το εξώφυλλο είναι ίδιο με του By the Way μόνο που τα χρώματα τώρα έχουν επιστρέψει στην κανονική τους μορφή.
Το b-side "Slowly Deeply" είχε ηχογραφηθεί αρχικά για το Californication (άλμπουμ).

## Βίντεο Κλιπ
Στο βίντεο κλιπ, σκηνοθετημένο από τον Ντικ Ρουντ, ο ταξιτζής απο το βίντεο του By the Way επιχειρεί να επιστρέψει το βιβλίο που ξέχασε ο τραγουδιστής Anthony Kiedis μέσα στο ταξί, το "Lexicon Devil: The Fast Times and Short Life of Darby Crash and the Germs" την βιογραφία του Ντάρμπι Κρας των The Germs.

## Τραγούδια
**Version 1 (2003)**

# "Universally Speaking" (John Frusciante Single Mix) – 4:18
# 
# "By the Way" (Live Acoustic) – 4:59
# 
# "Don't Forget Me" (Live) – 5:07

**Version 2 (2003)**

# "Universally Speaking" (John Frusciante Single Mix) – 4:20
# 
# "Slowly Deeply" (Previously Unreleased) – 2:40
# 
# "Universally Speaking" (Enhanced Video)

Κατηγορία:Τραγούδια των Red Hot Chili Peppers
Κατηγορία:Singles του 2003
Κατηγορία:Τραγούδια του 2002
Far Beyond a Distant Sun – Live Arlington, Texas

**Far Beyond a Distant Sun – Live in Arlington Texas** είναι ο τίτλος του ζωντανά ηχογραφημένου δίσκου του ροκ συγκροτήματος Captain Beyond, ο οποίος ηχογραφήθηκε στις 6 Οκτωβρίου του 1973 στο πανεπιστήμιο του Άρλινγκτον στο Τέξας των Ηνωμένων Πολιτειών και κυκλοφόρησε μέσω της "Dream Clinic" το 2002.

Στη συγκεκριμένη συναυλία οι Captain Beyond άνοιγαν για τους King Crimson και η εμφάνιση αυτή έγινε στα πλαίσια της περιοδείας για την προώθηση του δίσκου "*[[Sufficiently Breathless]]*".

## Τραγούδια
1. **Intro / Distant Sun** *(Dorman)* - 6:33
2. **Drifting in Open Space** *(Dorman)* - 4:04
3. **Pandora's Box/1000 Days of Yesterday** *(Evans, Caldwell)* - 14:55
4. **Dancing Madly Backwards** *(Evans, Caldwell)* - 18:15
5. **Mesmerization Eclipse** *(Evans, Caldwell)* - 18:05
6. **Stone Free** *(Hendrix)* - 5:21

## Μέλη των Captain Beyond
Η σύνθεση του συγκροτήματος κατά την ηχογράφηση του "***Far Beyond a Distant Sun - Live in Arlington Texas***" είχε την εξής μορφή:

* **[[Ροντ Έβανς]]** - *φωνητικά*
* **[[Λάρι Ράινχαρτ]]** - *κιθάρα*
* **[[Λι Ντόρμαν]]** - *μπάσο*
* **[[Μπόμπι Κάλντγουελ]]** - *τύμπανα*

## Πηγές
* 6/10/1973, University of Texas at Arlington
* [MetalMusicArchives.com](http://www.metalmusicarchives.com/captain-beyond--far-beyond-a-distant-sun-live-in-arlington-texas(live).aspx)
* CAPTAIN BEYOND Far Beyond a Distant Sun - Live in Arlington Texas - Progarchives
* Captain Beyond Live - Far Beyond a Distant Sun - Spirit of Rock webzine

Κατηγορία:Δισκογραφία των Captain Beyond
Κατηγορία:Άλμπουμ του 2002
Γκιγιόμ Κανέ

Ο **Γκιγιόμ Κανέ** (γαλλ.:*Guillaume Canet*) (γενν. 10 Απριλίου 1973) είναι Γάλλος ηθοποιός, σκηνοθέτης και σεναριογράφος. Πρωταγωνίστησε σε ταινίες όπως Αγάπα με αν τολμάς, Κόλαση, Η Παραλία και Μην το πεις σε κανένα για την οποία και κέρδισε το βραβείο Σεζάρ σκηνοθεσίας.

## Φιλμογραφία
### Ως ηθοποιός

### Ως σκηνοθέτης

## Παραπομπές


## Εξωτερικοί σύνδεσμοι

*Ο 

Κατηγορία:Γάλλοι ηθοποιοί κινηματογράφου
Κατηγορία:Γάλλοι ηθοποιοί τηλεόρασης
Κατηγορία:Γάλλοι σκηνοθέτες κινηματογράφου
Ιωάννης Αργυρόπουλος (αποσαφήνιση)

*Ιωάννης Αργυρόπουλος, βυζαντινός λόγιος του 15ου αιώνα.
*Ιωάννης Αργυρόπουλος (γιατρός) (1852-1920).
Πολωνιούχο λίθιο

Το **πολωνιούχο λίθιο** είναι η χημική ένωση με τον τύπο Li2Po. Είναι ένα πολωνίδιο, από ένα σύνολο πολύ χημικά σταθερών ενώσεων του πολωνίου .
## Παραγωγή
Το πολωνιούχο λίθιο μπορεί να παραχθεί από μία αντίδραση οξέος - βάσης μεταξύ υδατικού πολωνιούχου υδρογόνου (υδροπολωνικό οξύ) και μετάλλου λιθίου :

:H2Po + 2 Li → Li2Po + H2

Μπορεί επίσης να παραχθεί από θέρμανση πολωνίου και λιθίου στους 300 - 400 °C .

## Κρυσταλλική δομή
Όπως το πολωνιούχο νάτριο, το **Li<sub>2</sub>Po** έχει την αντιφθοριακή δομή .

## Παραπομπές


Κατηγορία:Ενώσεις λιθίου
Ότογιολ 20

thumb|220px|Το σήμα του αυτοκινητοδρόμου 20
thumb|Ο χάρτης του αυτοκινητοδρόμου 20
Ο **Ότογιολ 20 ή Αυτοκινητόδρομος 20** στα ελληνικά είναι ένας αυτοκινητόδρομος στην Άγκυρα. Λειτουργεί ως   περιφερειακή οδός της πόλης. Έχει μήκος 107 χιλίομετρα και έχει 8 λωρίδες (4 ανα κατεύθυνση).

20
Νόμος και Δικαιοσύνη (Πολωνία)

Το **Νόμος και Δικαιοσύνη** (πολ. *Prawo i Sprawiedliwość*) είναι πολωνικό εθνικό συντηρητικό πολιτικό κόμμα.

Το κόμμα ιδρύθηκε το 2001 από τους δίδυμους αδερφούς Λεχ και Γιαροσλάβ Κατσίνσκι ύστερα από διάσπαση της Εκλογικής Δράσης Αλληλεγγύης και με τη συμμετοχή της χριστιανοδημοκρατικής Συμφωνίας Κέντρου. Το κόμμα κέρδισε τις εκλογές του 2005, με τον Λεχ Κατσίνσκι να γίνεται πρόεδρος και τον Γιάροσλαβ Κατσίνσκι να γίνεται πρωθυπουργός της χώρας μέχρι το 2007, οπότε και το κόμμα βγήκε δεύτερο μετά την Πολιτική Πλατφόρμα. Ορισμένα ηγετικά στελέχη του κόμματος, μεταξύ αυτών και ο Λεχ Κατσίνσκι, σκοτώθηκαν στην συντριβή αεροσκάφους στο Σμόλενσκ το 2010.

Το πρόγραμμα βασίζεται στις αρχές κατά της διαφθοράς και στον συντηρητισμό, καθώς και στην αρχή του νόμου και της τάξης. Τάσσεται υπέρ του οικονομικού παρεμβατισμού, ενώ διατηρεί και μία κοινωνικά συντηρητική στάση με την οποία πλησίασε περισσότερο την Καθολική Εκκλησία. Η καθολική-εθνικιστική πτέρυγα του κόμματος αποχώρησε από αυτό και ίδρυσε το 2011 το κόμμα Ενωμένη Πολωνία. Το κόμμα είναι ήπια ευρωσκεπτικιστικό, ενώ είναι μέλος των αντι-φεντεραλιστών Ευρωπαίων Συντηρητικών και Μεταρρυθμιστών.

Στις βουλευτικές εκλογές του 2015 αναδείχθηκε νικητής και κέρδισε αυτοδυναμία.

## Σημειώσεις


## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Πολωνικά πολιτικά κόμματα
Κατηγορία:Συντηρητικά κόμματα
Κάμερον

Με το επώνυμο **Κάμερον** απαντώνται τα εξής πρόσωπα:

* Τζέιμς Κάμερον, (1954 - ) Καναδός σκηνοθέτης, σεναριογράφος και κινηματογραφικός παραγωγός.
* Ντέιβιντ Γουίλλιαμ Ντόναλντ Κάμερον, (1964 - ) Άγγλος πολιτικός, πρωθυπουργός του Ηνωμένου Βασιλείου από το 2010.
* Άλισον Κάμερον, Αμερικανίδα ηθοποιός.
* Τσαρλς Κάμερον, Σκώτος αρχιτέκτονας.
* Λου Κάμερον, Αμερικανός σχεδιαστής κόμικς, συνέπραξε στην εικονογράφηση του περιοδικού Κλασσικά Εικονογραφημένα.

Ως μικρό όνομα επίσης:
* Κάμερον Ντίαζ,  (1972 - ), Αμερικανίδα ηθοποιός και πρώην μοντέλο.
* Κάμερον Κρόου, Αμερικανός σκηνοθέτης.
* Κάμερον Μάκιντος, Αμερικανός παραγωγός μιούζικαλ

Ως τοπωνύμιο:
* Κάμερον, κωμόπολη στη Βόρεια Καρολίνα (ΗΠΑ) .
* Κάμερον, κωμόπολη στην πολιτεία Λουιζιάνα (ΗΠΑ).

Κατηγορία:Επώνυμα
Ότογιολ 21

thumb|220px|Το σήμα του αυτοκινητοδρόμου 21
thumb|Ο χάρτης του αυτοκινητοδρόμου 21
Ο **Ότογιολ 21** ή **Αυτοκινητόδρομος 21** στα ελληνικά ή **Αυτοκινητόδρομος Άγκυρας-Ταρσού** είναι ένας αυτοκινητόδρομος στην Τουρκία. Ξεκινάει από την Άγκυρα και καταλήγει στον Ταρσό. Έχει μήκος 125 χιλίομετρα, ενώ στο μεγάλυτερο μήκος του διαθέτει 6 λωρίδες κυκλοφορίας (3 ανα κατεύθυνση), εκτός σε μερικά σημεία όπου έχει 4 λωρίδες (2 ανα κατεύθυνση). Επίσης είναι μέρος της Ευρωπαϊκής Οδού 90

21
Παντσέν Λάμα

**Παντσέν Λάμα**, που σημαίνει «πνευματική αυθεντία», είναι ο τίτλος που δίνεται στον έναν από τους δύο ηγέτες του Λαμαϊσμού (Θιβετιανού Βουδισμού) (ο άλλος ηγέτης είναι ο Δαλάι Λάμα).

Τον τίτλο του Παντσέν Λάμα κατέχει ο Γκιαϊνκαΐν Νόρμπου, 11ος κατά σειρά.

## Εξωτερικοί σύνδεσμοι
*ethnos.gr ΓΚΙΑΪΝΚΑΪΝ ΝΟΡΜΠΟΥ

Κατηγορία:Θρησκευτικοί τίτλοι και βαθμοί
Κατηγορία:Βουδισμός
Ότογιολ 30

thumb|220px|Το σήμα του αυτοκινητοδρόμου 30
thumb|Ο χάρτης του αυτοκινητοδρόμου 30
Ο **Ότογιολ 30 ή Αυτοκινητόδρομος 30** στα ελληνικά είναι ένας αυτοκινητόδρομος στη Σμύρνη. Λειτουργεί ως περιφερειακή οδός της πόλης. Έχει μήκος 20 χιλίομετρα και έχει 6 λωρίδες (3 ανα κατεύθυνση). Επίσης είναι μέρος της Ευρωπαϊκής Οδού 87 και της Ευρωπαϊκής Οδού 881.

30
Ότογιολ 32

thumb|220px|Το σήμα του αυτοκινητοδρόμου 32
thumb|Ο χάρτης του αυτοκινητοδρόμου 32
Ο **Ότογιολ 32** ή **Αυτοκινητόδρομος 32** στα ελληνικά ή **Αυτοκινητόδρομος Σμύρνης-Τσεσμέ** είναι ένας αυτοκινητόδρομος στην Τουρκία. Ξεκινάει από την Σμύρνη και καταλήγει στον Τσεσμέ. Έχει μήκος 68 χιλιόμετρα, ενώ στο όλο μήκος του διαθέτει 6 λωρίδες κυκλοφορίας (3 ανά κατεύθυνση). Η κατασκευή του ξεκίνησε τον Δεκέμβριο του 1989 ενώ δόθηκε στην κυκλοφορία τον Σεπτέμβριο του 1997. Επίσης είναι μέρος της Ευρωπαϊκής Οδού 881.

32
Εθνική Οδός 36 (Ελλάδα)

Η **Εθνική Οδός 36** **(ΕΟ36)** είναι εθνική οδός στο νησί της Λέσβου. Συνδέει τη Μυτιλήνη με την Καλλονή. Έχει μήκος 36 χιλιόμετρα και διαθέτει δύο λωρίδες (μία ανά κατεύθυνση). Κατά τη διαδρομή της εθνικής οδού μπορεί κάποιος να επισκευθεί:

* Το Άγαλμα της Ελευθερίας στο λιμάνι της Μυτιλήνης.
* Το κάστρο.
* Τα κάτω, Οθωμανικά τείχη του κάστρου.
* Το άλσος του Αρχαίου Θεάτρου.

36
Κατηγορία:Λέσβος
Εθνική Οδός 38 (Ελλάδα)

Η **Εθνική Οδός 38 (ΕΟ38)** είναι εθνική οδός στη Στερεά Ελλάδα. Συνδέει τη Λαμία με το Θέρμο, στην Αιτωλοακαρνανία. Έχει μήκος 210 χιλιόμετρα και διαθέτει δύο λωρίδες (μία ανα κατεύθυνση). Η διαδρομή Λαμία - Καρπενήσι - Αγρίνιο αποτελεί τμήμα της Ευρωπαϊκής Οδού 952 **(Ε952)** . Περνάει από τη Λαμία, το Καρπενήσι, τη Λίμνη Κρεμαστών, το Αγρίνιο και το Θέρμο. Στα σημεία ενδιαφέροντος της διαδρομής περιλαμβάνονται:

* Το χιονοδρομικό κέντρο του Βελουχιού
* Το Αρχαιολογικό και Λαογραφικό Μουσείο του Αγρινίου
* Το Υδροηλεκτρικό φράγμα Κρεμαστών
* Η γέφυρα Επισκοπής και η Λίμνη Κρεμαστών
* Η Λίμνη Τριχωνίδα.
* Το Κάστρο της Λαμίας.

## Διαδρομή
Τα όρια του δυτικού τμήματος της Εθνικής Οδού ορίζει η κωμόπολη του Θέρμου, στο Νομό Αιτωλοακαρνανίας. Αρχικά, διατρέχει τη βόρεια όχθη της Λίμνης Τριχωνίδας και κατευθύνεται δυτικά προς  το Αγρίνιο και συνεχίζει βόρεια, μέσω αραιοκατοικημένων περιοχών, στη βορειοανατολική Αιτωλοακαρνανία. Η Εθνική Οδός διασχίζει την Τεχνητή Λίμνη Κρεμαστών, μέσω της Γέφυρας Επισκοπής και συνεχίζει ανατολικά στην ορεινή περιοχή των Αγράφων, τα οποία αποτελούν απόληξη της Πίνδου. Παρακάμπτει το Καρπενήσι, την πρωτεύουσα του Νομού Ευρυτανίας και, διερχόμενη από μία σήραγγα στο όρος Τυμφρηστός, την σήραγγα Τυμφρηστού, εισέρχεται στην πεδιάδα του Σπερχειού. Τέλος, αφού ακολουθήσει την κάθοδο του ποταμού Σπερχειού, μέσω της Μακρακώμης και του Λιανοκλαδίου, καταλήγει στη Λαμία. Η Εθνική Οδός 38 εξυπηρετεί τις περιοχές:

* Θέρμο
* Παραβόλα
* Καινούργιο
* Αγρίνιο
* Άγιος Βλάσιος
* Επισκοπή
* Φραγκίστα
* Καλεσμένο
* Καρπενήσι
* Τυμφρηστός
* Άγιος Γεώργιος Τυμφρηστού
* Μακρακώμη
* Λειανοκλάδι
* Λαμία

Η Διεύθυνση Οδικών Υποδομών του Υπουργείου Υποδομών και Μεταφορών, στις 25 Οκτωβρίου 2023 προκήρυξε τη επαναδημοπράτηση του έργου «Οδικός Άξονας Λαμία – Καρπενήσι, τμήμα Σύνδεση πέρατος παράκαμψης Μακρακώμης με ανατολικό μέτωπο Σήραγγας Τυμφρηστού». Το συνολικό μήκος του έργου θα είναι περίπου 30 χλμ., βελτιώνοντας το επίπεδο της οδικής ασφάλειας και μειώνοντας σημαντικά τον χρόνο διαδρομής όλων των οχημάτων, σε σχέση με την υφιστάμενη κατάσταση. Συγκεκριμένα, ο χρόνος της διαδρομής θα μειωθεί έως και 30 λεπτά. Η χάραξη θα είναι εν γένει προσαρμοσμένη στην υφιστάμενη οδό, στα εκτός σχεδίου πόλης τμήματα και θα παρακάμπτει συγκεκριμένους οικισμούς. Στο πλαίσιο της εν λόγω αναβάθμισης θα προβλεφθεί κατάλληλος αριθμός κόμβων και τεχνικών, όπου απαιτηθεί, προκειμένου να διασφαλιστούν οι απαραίτητες προσβάσεις, να αποκατασταθεί το τοπικό οδικό δίκτυο και να γεφυρωθούν τα ρέματα της περιοχής. 

## Παραπομπές


38
Κατηγορία:Δρόμοι στη Δυτική Ελλάδα
No name

Οι **No name** ήταν ένα ποπ συγκρότημα από το Μαυροβούνιο. Εκπροσώπησαν τη Σερβία και το Μαυροβούνιο στη Eurovision του 2005 κατακτώντας την 7η θέση με το τραγούδι *Zauvijek moja* (=για πάντα δική μου). Το συγκρότημα δημιουργήθηκε το 2003 και διαλύθηκε το 2008.

Κατηγορία:Μαυροβούνια μουσικά συγκροτήματα
Κατηγορία:Συμμετέχοντες στη Eurovision
Ωλένη (αποσαφήνιση)

Ο όρος**Ωλένη** μπορεί να αναφέρεται:

* στην Ωλένη, το εσώτερο από τα δύο οστά του αντιβραχίου (του πήχη, δηλαδή του τμήματος του χεριού από τον αγκώνα μέχρι τον καρπό)
* στην Ωλένη Ηλείας, οικισμό της Ηλείας
* στο Δήμος Ωλένης, πρώην δήμο του νομού Ηλείας
Χανάτο της Χίβας

Το **Χανάτο της Χίβας** (περσικά: خانات خیوه, ουζμπεκικά: خیوه خانلیگی) ήταν ουζμπεκικό (με μογγολικής καταγωγής άρχουσα τάξη) κράτος που υπήρχε στην ιστορική περιοχή της Χωρεσμίας από το 1511 ώς το 1920, εκτός από μια εξαετή περίοδο περσικής κατοχής υπό το Ναντίρ Σαχ, τα έτη 1740-1746. Οι χάνοι που κυβέρνησαν το χανάτο, ήταν απόγονοι του Σιμπάν, πέμπτου γιου του Γιότσι και εγγονού του Τζένγκις Χαν. Το χανάτο βρισκόταν στις αρδεύσιμες πεδιάδες που βρίσκονται στον κάτω ρου του Αμού Ντάρια, νότια της Αράλης, με πρωτεύουσά του την πόλη Χίβα. Κάλυπτε το σημερινό δυτικό Ουζμπεκιστάν, νοτιοδυτικό Καζακστάν και ένα μεγάλο τμήμα του Τουρκμενιστάν, πριν τη ρωσική εισβολή στην περιοχή κατά το δεύτερο μισό του 19ου αιώνα.

Το 1873, το Χανάτο της Χίβας μειώθηκε αισθητά σε μέγεθος και έγινε ρωσικό προτεκτοράτο. Μετά τη ρωσική επανάσταση του 1917, σημειώθηκε και στη Χίβα επανάσταση και το 1920 το Χανάτο αντικαταστάθηκε από τη Σοβιετική Λαϊκή Δημοκρατία της Χωρεσμίας. Το 1924, η περιοχή ενσωματώθηκε επίσημα στη Σοβιετική Ένωση αποτελώντας σοβιετική σοσιαλιστική δημοκρατία και μετά τη διάλυση της τελευταίας μοιράστηκε μεταξύ των κρατών Ουζμπεκιστάν, Τουρκμενιστάν και Καζακστάν.

Κατηγορία:Ιστορία του Ουζμπεκιστάν
Κατηγορία:Ιστορία του Καζακστάν
Κατηγορία:Ιστορία του Τουρκμενιστάν
Κατηγορία:Ιστορία της Ρωσίας
Κατηγορία:Πρώην κράτη της Ασίας
Κατηγορία:Χανάτα
Κατηγορία:Πρώην μοναρχίες της Ασίας
Κατηγορία:Τουρκικά κράτη
Κατηγορία:Μογγολικά Χανάτα
Ψαραετός της Μαδαγασκάρης

Ο **Ψαραετός της Μαδαγασκάρης** ή **Θαλασσαετός της Μαδαγασκάρης** είναι ένα αρπακτικό πτηνό της οικογένειας των Αετιδών. Αυτός ο αετός ζεί σε ξηρά δάση φυλλοβόλων της ανατολικής Μαδαγασκάρης. Είναι ένας μεσαίου μεγέθους (60-66 εκατοστά) θαλασσαετός με άνοιγμα φτερών 165-180 εκατοστών. Το σώμα του και τα φτερά του έχουν ένα σκούρο καφέ χρώμα, το κεφάλι του είναι ανοιχτού καφέ χρώματος και η ουρά του λευκή. Έχει μαυριδερό ράμφος με ανοιχτόχρωμη βάση και γκρι πόδια. Τα αρσενικά ζυγίζουν 2,2 με 2,6 κιλά ενώ τα θηλυκά είναι ελαφρός βαρύτερα με βάρος 2,8 με 3,5 κιλά.

Ο κοντινότερος συγγενής του είναι ο Αφρικανικός ψαραετός, *Haliaeetus vocifer*. Σε αντίθεση με άλλα είδη ψαραετών που έχουν λευκό κεφάλι ο ψαραετός της Μαδαγασκάρης έχει καφέ κεφάλι. 

Αυτό το είδος είναι ενδημικό στη Μαδαγασκάρη όπου επιβιώνει σε μικρούς αριθμούς κατά μήκος της δυτικής ακτής. Απειλείται κυρίως από την αποψίλωση των δασών, τη διάβρωση του εδάφους και την καταστροφή των υδροβιότοπων για κατασκευή ορυζώνων. Επίσης ανταγωνίζεται με τους ανθρώπους για τα αποθέματα ψαριών. 

## Κατανομή

Το είδος αυτό θεωρείται ότι περιορίζεται στη βορειοδυτική ακτή της Μαδαγασκάρης βόρεια της πόλης Μοροντάβα.
Σύμφωνα με το περιβαλλοντικό πρόγραμμα των Ηνωμένων Εθνών οι περισσότεροι ψαραετοί βρίσκονται στην περιοχή Αναλόβα, τη δεκαετία του 80΄ υπήρχαν 20 με 25 ζευγάρια στην περιοχή. Μια πιο πρόσφατη έρευνα αναφέρει μια μικρότερη συγκέντρωση από τουλάχιστον τρία ζεύγη αναπαραγωγής στο Δάσος Ανγιαγιάβι στην ακτή του Ινδικού Ωκεανού. Ο συνολικός πληθυσμός υπολογίζεται σε περίπου 40 ζευγάρια, αυτό τα κάνει ένα από τα σπανιότερα πτηνά του κόσμου. Άλλες έρευνες στη δεκαετία του 90΄ κατέγραψαν 222 ενήλικες ψαραετούς.

## Παραπομπές



## Εξωτερικοί σύνδεσμοι
* 
* 

Κατηγορία:Αετίδες
Κατηγορία:Πανίδα της Μαδαγασκάρης
Σπήλαιο Αγίου Γεωργίου

Το **Σπήλαιο του Αγίου Γεωργίου** βρίσκεται στους πρόποδες του Λόφου του Αγίου Γεωργίου του Κιλκίς. Η  επιφάνεια του ξεπερνά τα 1.000 τετραγωνικά μέτρα και έχει δύο επίπεδα. Η υγρασία του παραμένει σταθερή στο 95% και η θερμοκρασία του δεν ξεπερνά τους 15 με 17 βαθμούς  Κελσίου. Αποτελείται από ασβεστολιθικά πετρώματα και χρονολογούνται 235 εκατομμύρια χρόνια πριν. Η δημιουργία του σπηλαίου άρχισε όταν το νερό της βροχής κατάφερε να περάσει μέσα στα πετρώματα ελευθερώνοντας διοξείδιο του άνθρακα με αποτέλεσμα τη διάβρωση του πετρώματος από την όξινη δράση του. Έτσι με το νερό της βροχής ασβεστίτης εγκαθίσταται στο σπήλαιο, ο οποίος είναι βασικό υλικό των σχηματισμών του σπηλαίου. 
Το μεγαλύτερο μέρος από τους σταλακτίτες και τους σταλαγμίτες καταστράφηκε από ανθρώπους που έμπαιναν και έσπαζαν κομμάτια, όπως τεχνίτες που έσπαγαν και χρησιμοποιούσαν τον διάκοσμο του σπηλαίου για επενδύσεις συντριβανιών, τζακιών κ.ά. Το μήκος των επισκέψιμων διαδρόμων είναι μόλις 300 μέτρα.
## Χαρακτηριστικά
Ο σταλακτιτικός και σταλαγμιτικός διάκοσμος στις οροφές και στα δάπεδα στα σπήλαια δημιουργείται καθώς δεν υπάρχει ρεύμα αέρος, λόγω του τινάγματος και σκορπίσματος των σταγόνων του νερού  που πέφτει στο έδαφος. Οι επισκέψιμοι θάλαμοι είναι έξι  με διαδρόμους 300 μέτρων συνολικά. 
 
Εντός του σπηλαίου βρέθηκαν οστά απολιθωμένων ζώων και αυτό υποδηλώνει την ζωή στο σπήλαιο της **στικτή ύαινα** των σπηλαίων, της αλεπούς (Vulpes vulpes), της νυφίτσας Mustela putorius robusta), των ιππίδων (Equus hydruntinus και E. caballus cf. germanicus), των βοοειδών (Bos primigenius), των ελαφοειδών (Cervus elaphus), καθώς και των μικροθηλαστικών (τρωκτικά – rodentia, εντομοφάγα – Insectivora και χειρόπτερα – Chiroptera, νυχτερίδες). Ουσιαστικά  το σπήλαιο αποτελούσε *φωλιά των υαινών* και αυτό φαίνεται από την ύπαρξη οστών νεαρών ατόμων, τα υπόλοιπα ζώα κυρίως τα φυτοφάγα  μεταφέρονταν εκεί ως τροφή ή απλά παγιδεύονταν και πέθαιναν στο σπήλαιο.
Το σπήλαιο ανακαλύφθηκε τυχαία γύρω στο 1925. Η πρώτη χαρτογράφησή του έγινε από την Άννα Πετροχείλου το 1930 ενώ το 1986 έγινε επισκέψιμο ύστερα από εργασίες εννέα ετών..

Μετά από σύγχρονες επιστημονικές έρευνες που έγιναν από Τσέχους επιστήμονες στο σπήλαιο του Κιλκίς ανακαλύφθηκε πως το κλίμα του μπορεί να θεραπεύσει παθήσεις όπως το παιδικό άσθμα και δερματολογικές παθήσεις προερχόμενες από μολύνσεις και αλλεργίες. Αντίστοιχα σπήλαια με θεραπευτικές ιδιότητες βρίσκονται σε Τσεχία και Ρωσία και είναι επισκέψιμα.

Ένα μεγάλο μέρος από τους σταλακτίτες και τους σταλαγμίτες καταστράφηκε από ανθρώπους που έμπαιναν και έσπαζαν κομμάτια και σήμερα είναι ορατές οι μεγάλες καταστροφές των προηγούμενων ετών 

## Παραπομπές


Αγιου Γεωργιου
Κατηγορία:Περιφερειακή ενότητα Κιλκίς
Χίβα

Η **Χίβα** (ουζμπεκικά: Xiva, περσικά: خیوه / Khiveh, ρωσικά: Хива) είναι πόλη του Ουζμπεκιστάν, με περίπου 50.000 κατοίκους. Βρίσκεται στην επαρχία Χοράζμ (Χωρεσμία). Είναι η πρώην πρωτεύουσα της Χωρεσμίας και του ιστορικού Χανάτου της Χίβας. Τα εσωτερικά τείχη της πόλης (Ίτσαν Κάλα) ήταν η πρώτη περιοχή στο Ουζμπεκιστάν που έγινε μνημείο παγκόσμιας κληρονομιάς της UNESCO, το 1991.

\

## Παραπομπές


Κατηγορία:Πόλεις του Ουζμπεκιστάν
Κατηγορία:Μνημεία Παγκόσμιας Κληρονομιάς στο Ουζμπεκιστάν
Boeing Model 40

μικρογραφία|Το μοντέλο Boeing 40Α
Το **Boeing Model 40** ήταν ένα ταχυδρομικό αεροπλάνο των Ηνωμένων Πολιτειών στη δεκαετία του 1920. Ήταν ένα μονοκινητήριο διπλάνο που χρησιμοποιούνταν ευρέως για αεροπορική αποστολή υπηρεσιών στις Ηνωμένες Πολιτείες στη δεκαετία του 1920 και του '30, κυρίως από τις αεροπορικές εταιρείες που αργότερα έγιναν μέρος της United Airlines. Ήταν το πρώτο αεροσκάφος που κατασκευάστηκε από την εταιρεία Boeing για τη μεταφορά επιβατών.

## Εξωτερικοί σύνδεσμοι
* 

Κατηγορία:Πολιτικά αεροσκάφη
004
Εμιράτο της Μπουχάρας

Το **Εμιράτο της Μπουχάρας** (περσικά: امارت بخارا) ήταν κράτος της Κεντρικής Ασίας, από το 1785 έως το 1920. Αποτελούσε στην ουσία το διάδοχο κράτος του Χανάτου της Μπουχάρας (1500-1785). Καταλάμβανε την περιοχή μεταξύ των ποταμών Αμού Ντάρια και Συρ Ντάρια, γνωστή παλαιότερα ως Υπερωξιανή. Η καρδιά του εμιράτου βρισκόταν στην περιοχή κατά μήκος του κάτω ρου του ποταμού Ζαραφσάν, παραπόταμου του Αμού Ντάρια, ενώ αστικά κέντρα του ήταν οι αρχαίες πόλεις της Σαμαρκάνδης και η πρωτεύουσα Μπουχάρα. Στα δυτικά του, στη Χωρεσμία, βρισκόταν το Χανάτο της Χίβας, και στα ανατολικά του, στην κοιλάδα Φεργκάνα, το Χανάτο της Κοκάνδης. Σήμερα τα πάλαι ποτέ εδάφη του αποτελούν τμήμα του κράτους του Ουζμπεκιστάν.

Κατηγορία:Πρώην κράτη της Ασίας
Κατηγορία:Ιστορία του Ουζμπεκιστάν
Κατηγορία:Ιστορία του Τατζικιστάν
Κατηγορία:Πρώην εμιράτα
Κατηγορία:Πρώην προτεκτοράτα
Φαμπιάν Φαρνόλ

Ο **Φαμπιάν Φαρνόλ** (γεννημένος στις 2 Μαΐου 1985 στο Μπορντό της Γαλλίας) είναι διεθνής ποδοσφαιριστής από το Μπενίν ο οποίος αγωνίζεται ως τερματοφύλακας για λογαριασμό της Κλερμόν Φουτ.

## Βιογραφία
Ο Φαμπιάν Φαρνόλ είναι τερματοφύλακας προερχόμενος από τα τμήματα υποδομής της Ζιροντέν Μπορντό.
 
Το 2005, αποφάσισε να δοκιμάσει την τύχη του στο εξωτερικό αγωνιζόμενος στην Σετουμπάλ στην Πορτογαλία, ενώ στη συνέχεια επέστρεψε στη Γαλλία αγωνιζόμενος στα ερασιτεχνικά πρωταθλήματα με τα χρώματα των Κεβιγί, Λορμόν και στη συνέχεια Λιμπούρν όπου ήταν αναπληρωματικός του Ζαν-Μπατίστ Νταγκέ στη Νασιονάλ.

Επιστρέφοντας στην ομάδα απ'όπου ξεκίνησε την καριέρα του το 2009, του δόθηκε η άδεια να προπονείται με την πρώτη ομάδα του συλλόγου. Απέναντί του είχε μερικούς από τους καλύτερους επιθετικούς στην Λιγκ 1 και είχε την ευκαιρία να πάρει χρήσιμες συμβουλές από τους δύο έμπειρους τερματοφύλακες των Γιρονδίνων, Ουλρίχ Ραμέ και Σεντρίκ Καρασό. Παράλληλα, αποτελούσε βασική επιλογή για την δεύτερη ομάδα του συλλόγου.

Με το συμβόλαιό του να φτάνει στο τέλος του με την ομάδα της Ζιρόντ, ο Φαμπιάν αποφάσισε να υπογράψει στην Κλερμόν τον Ιούνιο του 2010, ως αναπληρωματικός του Μικαέλ Φαμπρ. Μετά τον τραυματισμό του τελευταίου τον Φεβρουάριο, ολοκλήρωσε την σεζόν 2010-2011 αγωνιζόμενος ως βασικός. Μετά την αποχώρηση ως δανεικού του Φαμπρ με προορισμό την ΡΚ Λανς, ο Φαρνόλ καθιερώθηκε ως βασικός για την σεζόν 2011-2012.

Στις 29 Φεβρουαρίου 2012, ο Φαμπιάν έλαβε την πρώτη του κλήση για την Εθνική Μπενίν στα πλαίσια μιας αναμέτρησης για τα Προκριματικά του Κυπέλλου Εθνών Αφρικής 2013 απέναντι στην Αιθιοπία.
 
## Εξωτερικοί Σύνδεσμοι
* Προφίλ του Φαμπιάν Φαρνόλ στο footballdatabase.eu

Κατηγορία:Γάλλοι ποδοσφαιριστές
Κατηγορία:Ποδοσφαιριστές από το Μπενίν
Κατηγορία:Ποδοσφαιριστές Εθνικής Μπενίν
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Βιτόρια Σετούμπαλ
Κατηγορία:Ποδοσφαιριστές Κλερμόν Φουτ Ωβέρνη
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΦΚ Λιμπούρν-Σαιν-Σεράν
Κατηγορία:Ποδοσφαιριστές ΟΣ Κεβιγί
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Σαμπιονά Νασιονάλ
Κατηγορία:Ποδοσφαιριστές Πριμέιρα Λίγκα
Τελικός Κυπέλλου Αγγλίας 2013

Ο **Τελικός [[Κύπελλο Αγγλίας|Κυπέλλου Αγγλίας]] 2013** διεξήχθη στις 11 Μαΐου στο Στάδιο Γουέμπλεϊ στο Λονδίνου μεταξύ της Γουίγκαν Αθλέτικ και της Μάντσεστερ Σίτι. Ήταν ο 132ος τελικός της αρχαιότερης ποδοσφαιρικής διοργάνωσης στον κόσμο.Ο αγώνας έληξε με σκορ 1-0 υπέρ της Γουίγκαν Αθλέτικ η οποία κατέκτησε το τρόπαιο για πρώτη φορά στην ιστορία της. Διαιτητής του αγώνα ήταν ο Αντρέ Μάρινερ.

## Ο δρόμος για τον τελικό
Στην πορεία τους οι δυο ομάδες για τον τελικό απόκλεισαν τις εξής ομάδες:

### [[Μάντσεστερ Σίτι]]

Ως ομάδα της Πρέμιερ Λιγκ η Μάντσεστερ Σίτι ξεκίνησε τις υποχρεώσεις της απο τον τρίτο γύρο του Κυπέλλου Αγγλίας όπου και κληρώθηκε εντός έδρας με την Γουότφορντ ΦΚ.Οι Κάρλος Τέβες και Μπάρυ σκόραραν στο πρώτο ημίχρονο και στο 90 λεπτό ο παίκτης απο της ακαδημίες Μάρκος Λοπες σκόραρε και έγινε ο νεοτερος σκορερ στην ιστορία της ομάδας 
Στο επόμενο γύρο η Μάντσεστερ Σίτι αντιμετώπισε εκτός έδρας την ομάδα της Πρέμιερ ΛιγκΣτόουκ Σίτι Φ.Κ. και πέρασε δύσκολα με ένα γκολ του Ζαμπαλέτα στο 86 λεπτό της αναμέτρησης
Στον 5ο γύρο η Μάντσεστερ Σίτι κληρώθηκε με την Λιντς Γιουνάιτεντ ομάδα της Τσάμπιονσιπ εντός έδρας όπου και κατάφερε να περάσει με το ευρύ 4-0 με τρία γκολ του Σέρχιο Αγουέρο και ένα του Κάρλος Τέβες
Στον 6Ο γύρο η Μάντσεστερ Σίτι κληρώθηκε με τηνΜπάρνσλεϊ ΦΚ ομάδα της Τσάμπιονσιπ εντός έδρας όπου επιβλήθηκε με το ευρύ 5-0 τα γκολ πέτυχαν οι Κάρλος Τέβες 3 γκολ και απο 1 γκολ οι Νταβίντ Σίλβα και Αλεξάντερ Κολαροφ 
Στα ημιτελικά στο ουδέτερο Στάδιο Γουέμπλεϊ η Μάντσεστερ Σίτι κληρώθηκε με την Τσέλσι ΦΚ  ομάδα της Πρέμιερ Λιγκ σκόραρε με τον Νασρί (35'), και στις αρχές του δευτέρου ημιχρόνου με τον Αγουέρο (47'). Η Τσέλσι μείωσε στο 66', με τον Ντεμπά Μπα.

### [[Γουίγκαν Αθλέτικ]]

Ως ομάδα της Πρέμιερ Λιγκ η Γουίγκαν Αθλέτικ ξεκίνησε τις υποχρεώσεις της στο Κύπελλο Αγγλίας απο τον 3ο γύρο πρώτη αντίπαλός η Μπόρνμουθ ομάδα της Λιγκ Ουαν που εντός έδρας δεν κατάφερε να κερδίσει με το παιχνίδι να τελειώνει ισόπαλο 1-1 με γκολ του Ο'Κέιν για την Μπόρνμουθ και Γκομεζ για την Γουίγκαν. Στον επαναληπτικό αγώνα στην έδρα της Μπόρνμουθ χάρη σε ένα γκολ του Μαουρο Μποσέλι.
Στον 4ο γύρο η Γουίγκαν Αθλέτικκληρώθηκε και αντιμετώπισε εκτός έδρας την Μάκλσφιλντ Τάουν που δεν ανήκε σε επαγγελματική κατηγορία νίκησε με 0-1 χάρη σε ένα γκολ που πέτυχε με πέναλτυ ο Γκομεζ
Στον 5ο γύρο κληρώθηκε εκτός έδρας με την Χάντερσφιλντ Τάουν ομάδα της Τσάμπιονσιπ ο Μακμάναμαν Μακάρθουρ και Κονε (2 γκολ)έδωσαν την πρόκριση στην Γουιγκαν η Χαντερσφίλντ μείωσε με γκολ του Νόβακ
Στόν 6ο γύρο κληρωθηκε εκτός έδρας με την Έβερτον και κατάφερε σε ένα τετράλεπτο να πετυχει τρία γκολ και να περάσει στα ημιτελικά τα γκολ οι Φιγκερόα,Μακμαναμαν και Γκομεζ
Στα ημιτελικά στο ουδέτερο Στάδιο Γουέμπλεϊ η Γουίγκαν κέρδισε 2-0 την Μίλγουολ ΦΚ με γκολ τον  Σον Μαλόνεϊ στο 25 λεπτό του αγώνα  και του Κάλουμ ΜακΜάναμαν στο 78 λεπτό του αγώνα.Με την Γουιγκαν να περναει στον τελικό Δυστυχώς, ομως ο ημιτελικός στιγματίστηκε από τα επεισόδια που δημιούργησαν οι οπαδοί της Μίλγουολ ΦΚ οι οποίοι ξεκίνησαν αψιμαχίες μεταξύ τους

## Ο αγώνας

Κατηγορία:Τελικοί κυπέλλου Αγγλίας
Κατηγορία:Ποδόσφαιρο το 2013
Νεγρεπόντε

**Νεγρεπόντε** ή **Νεγροπόντε** καθώς και σπανιότερα **Νεγκρεπόντε** ή **Νεγκροπόντε** είναι όνομα προερχόμενο από το ιταλικό **Negroponte** (μαύρη γέφυρα) και έχει χρησιμοποιηθεί από τους Ενετούς και τους Φράγκους κατά τη Φραγκοκρατία για:

*την Εύβοια
*την πόλη της Χαλκίδας
*την Κυριότητα του Νεγρεπόντε

Χρησιμοποιείται επίσης και ως επώνυμο:
*Τζον Νεγρεπόντε, Ελληνοαμερικανός διπλωμάτης.
*Νίκολας Νεγρεπόντε, Ελληνοαμερικανός επιστήμονας υπολογιστών, ιδρυτής και επίτιμος πρόεδρος του Εργαστηρίου Μέσων Ενημέρωσης (Media Lab) του Ινστιτούτο Τεχνολογίας της Μασσαχουσέτης.
Εμανουέλ Ιμορού

Ο **Εμανουέλ Ιμορού**, γεννημένος στις 16 Σεπτεμβρίου 1988 στην Μπουρζ, είναι διεθνής ποδοσφαιριστής από το Μπενίν ο οποίος αγωνίζεται στην θέση του αριστερού μπακ. Αποκτήθηκε από την Κλερμόν Φουτ στις 5 Ιουλίου 2012.

## Βιογραφία
Γεννημένος το 1988 στην Μπουρζ, ξεκίνησε από μικρή ηλικία την ενασχόληση με το ποδόσφαιρο με το οποίο και ανέπτυξε ιδιαίτερη σχέση. Αφού αγωνίστηκε σε διάφορες ομάδες της ευρύτερης περιοχής της Σερ, απέδειξε το ταλέντο του στο Μπερί, εντασσόμενος στα τμήματα υποδομής της ΛΜ Σατορού. Το 2008, σε ηλικία 20 ετών, υπέγραψε μαζί της το πρώτο του επαγγελματικό συμβόλαιο, διάρκειας τριών ετών, ως αριστερός αμυντικός. Η ταχύτητά του καθώς και η ευστοχία του με το αριστερό του πόδι ήταν τα δυνατά του σημεία στον αγωνιστικό χώρο.

Στη διάρκεια της πρώτης του σεζόν, αγωνίστηκε μόλις σε επτά αναμετρήσεις για την Λιγκ 2. Μία χαοτική σεζόν η οποία τον οδήγησε στον δανεισμό του την αμέσως επόμενη στην ΦΚ Γκενιόν όπου, αγωνιζόμενος ως βασικός, είχε γεμάτη σεζόν. Την ίδια αυτή σεζόν, παράλληλα με την συλλογική του καριέρα, έγινε διεθνής με το Μπενίν και συμμετείχε στην CAN η οποία έλαβε χώρα στην Αγκόλα, όπου αγωνίστηκε στους αγώνες απέναντι σε Μοζαμβίκη, Νιγηρία και Αίγυπτο. Με το πέρας αυτής της δεύτερης σεζόν, αρκετές ήταν οι ομάδες που έδειξαν ενδιαφέρον για την απόκτησή του, μεταξύ άλλων οι Λε Μαν, Λιλ, Σαιντ-Ετιέν και Μπενφίκα. Ωστόσο, η Σατορού επιθυμούσε την παραμονή του και, συνεπώς, δεν τον άφησε να φύγει.

Εκείνη την σεζόν, ο Εμανουέλ αγωνίστηκε σε περίπου τριάντα αγώνες ως αριστερός μέσος, εκ των οποίων οι μισοί ως βασικός. Με δυνατότητα ελεύθερης μεταγραφής, τροφοδότησε για ένα ακόμη καλοκαίρι με μεταγραφικά σενάρια τη θερινή μεταγραφική περίοδο. Αρκετές ήταν οι ομάδες της γαλλικής ελίτ που έδειξαν ζωηρό ενδιαφέρον για την απόκτησή του, αλλά και οι ΦΚ Πόρτο, Μπενφίκα, Παναθηναϊκός και ΣΚ Μπράγκα (φιναλίστ του Γιουρόπα Λιγκ 2010-11), ομάδα στην οποία αποφάσισε να μεταγραφεί για διάρκεια 5 ετών ώστε να αντικαταστήσει τον αριστερό μπακ Σίλβιο, ο οποίος είχε αποχωρήσει με προορισμό την Ατλέτικο Μαδρίτης.

Μετά την πρώτη του σεζόν στην Μπράγκα, στην οποία πραγματοποίησε μόλις τρεις συμμετοχές στην Liga Sagres, έμεινε ελεύθερος από τον σύλλογο και εντάχτηκε στις 5 Ιουλίου 2012 στην Κλερμόν Φουτ.

Το 2011, ο Εμανουέλ έγινε πρέσβης του LiveClub, ενός ιστοτόπου κοινωνικής δικτύωσης με στόχο τους αθλητικούς συλλόγους.

## Στατιστικά στο πρωτάθλημα

**Τελευταία ενημέρωση στις 15 Νοεμβρίου 2012**

## Παραπομπές


## Εξωτερικοί Σύνδεσμοι
* Προφίλ του Εμανουέλ Ιμορού στο footballdatabase.eu
*  Προφίλ του Εμανουέλ Ιμορού στο national-football-teams.com

Κατηγορία:Γάλλοι ποδοσφαιριστές
Κατηγορία:Ποδοσφαιριστές από το Μπενίν
Κατηγορία:Ποδοσφαιριστές Εθνικής Μπενίν
Κατηγορία:Ποδοσφαιριστές ΛΜ Σατορού
Κατηγορία:Ποδοσφαιριστές ΦΚ Γκενιόν
Κατηγορία:Ποδοσφαιριστές Σπόρτινγκ Κλούμπε ντε Μπράγκα
Κατηγορία:Ποδοσφαιριστές Κλερμόν Φουτ Ωβέρνη
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Πριμέιρα Λίγκα
Γκιαϊνκαΐν Νόρμπου

Ο **Γκιαϊνκαΐν Νόρμπου** (班禅额尔德尼·确吉杰布, 13 Φεβρουαρίου 1990) είναι ο 11ος Παντσέν Λάμα.

Υπάρχουν υπόνοιες σχετικά με το ότι είναι εντεταλμένος της κυβέρνησης της Λαϊκής Δημοκρατίας της Κίνας. Ο Τενζίν Γκιάτσο, ο οποίος κατέχει τη θέση του 14ου Δαλάι Λάμα, δεν τον αναγνωρίζει ως νόμιμο διάδοχο και για τη θέση του Παντσέν Λάμα έχει τοποθετήσει ένα άτομο της επιλογής του.

## Παραπομπές


Κατηγορία:Βουδισμός
Σύριγξ

Όταν αναφερόμαστε στη λέξη **σύριγξ**, μπορεί να εννοούμε:

* Σύριγξ (νύμφη), νύμφη της ελληνικής μυθολογίας
* Σύριγξ (μουσικό όργανο), αρχέγονο πνευστό μουσικό όργανο
* Σύριγξ η παρθική, ελληνιστική πόλη στην Παρθία, πιθανότατα στις όχθες του ποταμού Σάρνιου 

## Δείτε επίσης
* Σύριγγα (αποσαφήνιση).
Έμιλ Κρεμενλίεφ

Ο **Έμιλ Γκεοργκίεφ Κρεμενλίεφ** (γεννημένος στη Σόφια στις 13 Αυγούστου του 1969) είναι Βούλγαρος πρώην διεθνής ποδοσφαιριστής.

## Βιογραφικά στοιχεία
Ο Έμιλ Κρεμενλίεφ ξεκίνησε την ποδοσφαιρική του καριέρα σε πολύ μικρή ηλικία στις ακαδημίες της Slavia Sofia. Το 1988 άρχισε να παίρνει ευκαιρίες στην πρώτη ομάδα της Slavia Sofia, στην οποία παρέμεινε μέχρι το 1993. Εκείνη τη χρονιά μεταπήδησε στη Levski Sofia.

Τον Ιανουάριο του 1996 άφησε τη Βουλγαρία και τη Levski Sofia, και ταξίδεψε στην Ελλάδα ώστε να αγωνιστεί δανεικός με τα χρώματα του Ολυμπιακού. Στον Ολυμπιακό παρέμεινε για λίγους μόλις μήνες, πραγματοποιώντας 12 εμφανίσεις και πετυχαίνοντας 1 γκολ.

Το καλοκαίρι του 1996 επέστρεψε στη Levski Sofia, στην οποία παρέμεινε για ακόμα δύο χρόνια. Το 1998, μεταπήδησε στην CSKA Sofia, στην οποία παρέμεινε για περίπου 2 χρόνια.

Στις αρχές του 2001, ο Κρεμενλίεφ άφησε τη Βουλγαρία και μεταπήδησε στη Γερμανία ώστε να αγωνιστεί με τα χρώματα της FC Union Berlin. Μετά από ένα χρόνο στη γερμανική ομάδα, ο Κρεμενλίεφ άφησε την FC Union Berlin (27 εμφανίσεις, 1 γκολ) και επέστρεψε στη Βουλγαρία για χάρη της Spartak Varna, στην οποία ωστόσο παρέμεινε μόνο για κάποιους μήνες,πραγματοποιώντας συνολικά 21 εμφανίσεις και πετυχαίνοντας 3 γκολ.

Το 2002, αγωνίστηκε στην PFK Marek Dupnitsa, με την οποία όμως είχε πραγματοποιήσει μόνο μία εμφάνιση. Το 2003 μεταπήδησε για λίγους μήνες στην FC Conegliano German, με την οποία πραγματοποίησε 4 εμφανίσεις,χωρίς να καταφέρει να πετύχει κάποιο γκολ.

Το 2003, ο Κρεμενλίεφ μεταπήδησε στην Kazichene FC, στην οποία αγωνίστηκε μέχρι το 2007, όταν και σταμάτησε το ποδόσφαιρο. Με την Kazichene FC, πραγματοποίησε συνολικά 61 εμφανίσεις ενώ κατάφερε να πετύχει και 21 γκολ.

## Διεθνής καριέρα
Ο Έμιλ Γκεοργκίεφ Κρεμενλίεφ αγωνίστηκε συνολικά 25 φορές με την Εθνική Βουλγαρίας, χωρίς όμως να καταφέρει να πετύχει κάποιο γκολ. Ο Κρεμενλίεφ ήταν μέλος της Εθνικής ομάδας της Βουλγαρίας που έφτασε στα ημιτελικά του Μουντιάλ του 1994, ενώ αγωνίστηκε και στο Euro του 1996.

## Εξωτερικές πηγές
* http://en.wikipedia.org/wiki/Emil_Kremenliev
* https://web.archive.org/web/20131113074933/http://www.transfermarkt.co.uk/en/emil-kremenliev/transfers/spieler_1340.html

## Εξωτερικοί σύνδεσμοι
* Στατιστικά στο LevskiSofia.info 

Κατηγορία:Βούλγαροι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Βουλγαρίας
Κατηγορία:Ποδοσφαιριστές ΠΦΚ Σλάβια Σόφιας
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Ποδοσφαιριστές Λέφσκι Σόφιας
Κατηγορία:Ποδοσφαιριστές Ολυμπιακού Πειραιώς
Κατηγορία:Βούλγαροι ποδοσφαιριστές στο εξωτερικό
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΤΣΣΚΑ Σόφιας
Κατηγορία:Ποδοσφαιριστές 1. ΦΚ Ουνιόν Βερολίνου
Κατηγορία:Ποδοσφαιριστές 2. Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές ΠΦΚ Σπάρτακ Βάρνα
Κατηγορία:Ποδοσφαιριστές ΠΦΚ Μάρεκ Ντούπνιτσα
Κατηγορία:Ποδοσφαιριστές ΠΦΚ Τσερνομόρετς Μπουργκάς Σόφια
Κατηγορία:Ποδοσφαιριστές Ρεγκιονάλλιγκα
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Ευρωπαϊκού Πρωταθλήματος 1996
Πανελλήνιο πρωτάθλημα πετοσφαίρισης γυναικών 1976

Το **[[Πρωτάθλημα Ελλάδας πετοσφαίρισης γυναικών|πανελλήνιο πρωτάθλημα βόλεϊ γυναικών]] του έτους 1976** ήταν το έκτο στην ιστορία του θεσμού. Η τελική φάση διεξήχθη στην Πάτρα από 7 έως 11 Ιουλίου με τη συμμετοχή έξι ομάδων. Το πρωτάθλημα κρίθηκε στον αγώνα μεταξύ ΖΑΟΝ και Παναθηναϊκού, στον οποίο ο Ζ.Α.Ο.Ν. επικράτησε με 3-2 και κατέκτησε τον τίτλο για τρίτη συνεχή χρονιά.

## Βαθμολογία

## Αποτελέσματα

## Πηγές
*Εφημερίδα "Η Ημέρα (Πάτρα)"


Κατηγορία:Α1 εθνική κατηγορία πετοσφαίρισης γυναικών
Κατηγορία:Πετοσφαίριση το 1976